**П Р О Т О К О Л**

**№5**

**от заседание на Общински съвет Иваново, област Русе**

**проведено на 16.01.2020 г. в заседателната зала на община Иваново, област Русе**

На 16.01.2020 г. от 12,30 часа Общинския съвет при Община Иваново, област Русе проведе заседание.

На заседанието присъстваха 13 общински съветника при общ брой 13.

Председателят на Общински съвет г-н Драшков обяви, че има необходимия кворум и на основание чл.27, ал.2 от ЗМСМА и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2019-2023 година), откри заседанието.

 КВОРУМ: 13

Г-н Мариян Драшков – Уважаеми общински съветници, имате покани с дневния ред, имате ли предложения по него?... Няма. Който е съгласен с така предложения дневен ред, моля да гласува!

ГЛАСУВА СЕ:

 “за” – 13 гласа; “против” – няма; “въздържали се” – няма

 Заседанието премина при следния

Д Н Е В Е Н Р Е Д

1. Ново обсъждане на Решение № 37 по Протокол № 4 на Общински съвет – Иваново в частта му, с която е приета незаконосъобразната разпоредба на чл. 27, ал 4 от Правилника за организацията и дейността на общинския съвет, неговите комисии и взаимодействието му с общинската администрация мандат 2019-2023 година.

 Вносител: Мариян Драшков – Председател ОбС Иваново

Докладна записка вх. № 14/ 09.01.2020 г.

2. Текущи въпроси и питания.

ПО ПЪРВА ТОЧКА:

Г-н Мариян Драшков – Докладна записка №14 относно Ново обсъждане на Решение № 37 по Протокол № 4 на Общински съвет – Иваново в частта му, с която е приета незаконосъобразната разпоредба на чл. 27, ал 4 от Правилника за организацията и дейността на общинския съвет, неговите комисии и взаимодействието му с общинската администрация мандат 2019-2023 година, давам думата на г-н Пеков за становище на първа комисия?

Г-н Никола Пеков – Нямаме нищо против отмяната на чл.27, ал.4 от Правилника ни, предвид това че е незаконосъобразна.

Г-н Мариян Драшков – Благодаря. Давам думата на г-н Градев за становище на втора комисия?

Г-н Николай Градев – Подкрепяме.

Г-н Мариян Драшков – Благодаря. Давам думата на г-н Киряков за становище на трета комисия?

Г-н Димчо Киряков – Подкрепяме.

Г-н Мариян Драшков - Имате думата за изказвания... Няма. Преминаваме към гласуване.

ГЛАСУВА СЕ:

“за” – 13 гласа; “против” – няма; “въздържали се” – няма

Общинския съвет прие

Р Е Ш Е Н И Е

№41

На основание чл. 33, ал. 1, т.2 от ЗМСМА, чл. 21, ал. 2 и ал. 3 от ЗМСМА, във връзка с чл. 27, ал. 3 от ЗМСМА, Общински съвет Иваново РЕШИ:

 **I. ОТМЕНЯ** Решение № 37 по Протокол № 4 на Общински съвет – Иваново **само в частта му, с която е приета незаконосъобразната разпоредба на чл. 27, ал 4** от Правилника за организацията и дейността на общинския съвет, неговите комисии и взаимодействието му с общинската администрация мандат 2019-2023 година

**II.** В останалата си частРешение № 37 по Протокол № 4 на Общински съвет – Иваново остава непроменено.

ПО ВТОРА ТОЧКА:

Г-н Мариян Драшков – Няма постъпили в писмена форма текущи въпроси и питания. Сега има ли?... Няма. Следващото заседание на Общински съвет – Иваново ще бъде на 23.01.2020 г. (четвъртък) от 11,00 ч., и заседание на постоянните комисии в същия ден от 10,00 ч.

Поради изчерпване на дневния ред заседанието бе закрито.

Настоящият протокол е съставен в четири еднообразни екземпляра и съдържа 2(два) листа и 8 (осем) листа материали, внесени за разглеждане и разгледани в заседанието.

**МАРИЯН ДРАШКОВ /П/**

*Председател Общински съвет Иваново*